Document ID: 32005D0687

KOMISIJAS LĒMUMS
(2005. gada 29. septembris)
par struktūru ziņojumiem par imigrācijas sadarbības koordinatoru tīkla darbībām un situāciju uzņemošajā valstī nelegālās imigrācijas jautājumos
(izziņots ar dokumenta numuru K(2005) 1508)
(Autentisks ir tikai teksts angļu, čehu, franču, grieķu, holandiešu, igauņu, itāliešu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, un zviedru valodā)
(2005/687/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2004. gada 19. februāra Regulu (EK) Nr. 377/2004 par sadarbības koordinatoru tīkla izveidi imigrācijas jomā (1), un jo īpaši tās 6. panta 2. punktu,
tā kā:
(1)
Regulas (EK) Nr. 377/2004 6. panta 1. punktā paredzētajiem ziņojumiem ir jābūt tādiem, lai Komisija varētu sagatavot novērtējuma ziņojumu par situāciju trešās valstīs, kurās norīkoti dalībvalstu imigrācijas darbinieki, kā arī gada ziņojumu par nelegālās imigrācijas, cilvēku kontrabandas un tirdzniecības, ārējo robežu un nelegāli uzturošos personu atgriešanās kopējās politikas attīstību.
(2)
Tādēļ attiecībā uz ziņojumos iekļaujamās informācijas raksturu to struktūrai ir jāatspoguļo šie mērķi.
(3)
Attiecībā uz Islandi un Norvēģiju šis lēmums papildina Šengenas acquis noteikumus tā nolīguma nozīmē, ko Eiropas Savienības Padome noslēgusi ar Islandes Republiku un Norvēģijas Karalisti par abu minēto valstu iesaistīšanos Šengenas acquis ieviešanā, piemērošanā un izstrādē (2), tajā jomā, ko nosaka 1. panta A un E punkts Padomes 1999. gada 17. maija Lēmumā 1999/437/EK par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un izstrādē (3).
(4)
Attiecībā uz Šveici šis lēmums papildina Šengenas acquis noteikumus tā nolīguma nozīmē, ko Eiropas Savienība, Eiropas Kopiena un Šveices Konfederācija noslēgusi par šīs valsts iesaistīšanos Šengenas acquis īstenošanā, piemērošanā un izstrādē, tajā jomā, ko nosaka 4. panta 1. punkts Padomes 2004. gada 25. oktobra Lēmumā 2004/860/EK par Nolīguma parakstīšanu Eiropas Kopienas vārdā starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā un par dažu tā noteikumu provizorisku piemērošanu (4).
(5)
Saskaņā ar 5. pantu Līgumam par Eiropas Savienību un Eiropas Kopienas dibināšanas līgumam pievienotajā Protokolā par Dānijas nostāju Dānija ir nolēmusi transponēt Regulu (EK) Nr. 377/2004 Dānijas tiesību aktos. Tādējādi Regula (EK) Nr. 377/2004 ir Dānijai saistoša starptautisko tiesību aspektā.
(6)
Saskaņā ar 5. pantu Līgumam par Eiropas Savienību un Eiropas Kopienas dibināšanas līgumam pievienotajā Protokolā par Šengenas acquis iekļaušanu Eiropas Savienības sistēmā un ar 8. panta 2. punktu Padomes 2000. gada 29. maija Lēmumā 2000/365/EK par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (5) Apvienotā Karaliste piedalās Regulas (EK) Nr. 377/2004 un tātad arī šā lēmuma īstenošanā.
(7)
Saskaņā ar 5. pantu Līgumam par Eiropas Savienību un Eiropas Kopienas dibināšanas līgumam pievienotajā Protokolā par Šengenas acquis iekļaušanu Eiropas Savienības sistēmā un ar 6. panta 2. punktu Padomes 2002. gada 28. februāra Lēmumā 2002/192/EK par Īrijas lūgumu piedalīties dažu Šengenas acquis noteikumu īstenošanā (6) Īrija piedalās Regulas (EK) Nr. 377/2004 un tātad arī šā lēmuma īstenošanā.
(8)
Apvienotās Karalistes un Īrijas piedalīšanās šā lēmuma īstenošanā saskaņā ar Lēmuma 2000/365/EK 8. panta 2. punktu un Lēmumu 2002/192/EK 6. panta 2. punktu attiecas uz Kopienas kompetenci pieņemt tos pasākumus Šengenas acquis noteikumu attīstīšanā pret nelegālās imigrācijas organizēšanu, kuros piedalās Apvienotā Karaliste un Īrija.
(9)
Šis lēmums ir dokuments, ar kuru attīsta Šengenas acquis vai kas ar to citādi saistīts 2003. gada Pievienošanās akta 3. panta 1. punkta nozīmē,
IR PIEŅĒMUSI ŠĀDU LĒMUMU.
1. pants
Atbilstīgi 2004. gada 19. februāra Regulai (EK) Nr. 377/2004 prasītā ziņojuma struktūra ir tāda, kāda tā sniegta šā lēmuma pielikumā.
2. pants
Šis lēmums ir adresēts Beļģijas Karalistei, Čehijas Republikai, Vācijas Federatīvajai Republikai, Igaunijas Republikai, Grieķijas Republikai, Spānijas Karalistei, Francijas Republikai, Īrijai, Itālijas Republikai, Kipras Republikai, Latvijas Republikai, Lietuvas Republikai, Luksemburgas Lielhercogistei, Ungārijas Republikai, Maltas Republikai, Nīderlandes Karalistei, Austrijas Republikai, Polijas Republikai, Portugāles Republikai, Slovēnijas Republikai, Slovākijas Republikai, Somijas Republikai, Zviedrijas Karalistei, Lielbritānijas un Ziemeļīrijas Apvienotajai Karalistei.
Briselē, 2005. gada 29. septembrī

Labels: 11
5
0
12
15